
IEPIRKUMA 

(Publisko iepirkumu likuma 9.pantā noteiktajā kārtībā organizēts iepirkums)

“Būvuzraudzības pakalpojumi ūdensvada būvniecībai Silakrogā un Ropažos un notekūdeņu iekārtu rekonstrukcijai Silakrogā”
Nr. VILKME 2024/1
NOLIKUMS

Silakrogrā, 2024

1. Vispārīgā informācija

1.1. Iepirkuma mērķis: finanšu līdzekļu racionāla izmantošana, izvēloties zemākās cenas piedāvājumu, iepirkuma līguma noslēgšanai. 

1.2. Iepirkuma identifikācijas numurs: VILKME 2024/1.
1.3. Pasūtītāja rekvizīti:
	Pasūtītāja nosaukums:
	SIA “Vilkme”

	Adrese:
	Priedes 4- 57, Silakrogs, Ropažu novads, LV-2133

	Reģ. Nr:
	40103073411

	Kontaktpersona:
	Ūdensapgādes un kanalizācijas sistēmu tehniķis Andris Kokorevičs. Tel. 26433008, e-pasts: andris.kokorevics@vilkme.lv 

	Tālruņa Nr.
	67901050

	e-pasta adrese
	vilkme@vilkme.lv


1.4. Iepirkuma priekšmets:

1.4.1. Iepirkuma priekšmets – būvuzraudzības pakalpojumi ūdensvada būvniecībai Silakrogā un ūdensvada būvniecībai Ropažos un notekūdeņu attīrīšanas iekārtu rekonstrukcijai Silakrogā saskaņā ar Nolikumu, t.sk., 2.pielikumā pievienoto Tehnisko specifikāciju- Darba uzdevumu kā arī iepirkuma līguma (7.pielikums), nosacījumiem. 

1.4.2. Iepirkuma priekšmeta CPV kods: 71247000-1.
1.4.3. Iepirkuma priekšmets ir sadalīts 3 iepirkuma priekšmeta daļās:

1.4.3.1. būvuzraudzības pakalpojumi ūdensvada būvniecībai Silakrogā;

1.4.3.2. būvuzraudzības pakalpojumi ūdensvada būvniecībai Ropažos;

1.4.3.3. būvuzraudzības pakalpojumi notekūdeņu iekārtu rekonstrukcijai Silakrogā.
1.4.4. Pretendents katrā iepirkuma priekšmeta daļā iesniedz vienu piedāvājuma variantu. Piedāvājums ir iesniedzams par vienu vai vairākām iepirkuma priekšmeta daļām kopā.
1.5. Iepirkuma līguma izpildes vieta un laiks:

1.5.1. Iepirkuma līguma izpildes vieta ir Ropažu novads.
1.5.2. Plānotais iepirkuma līguma noslēgšanas laiks ir 2024.gada februāris.
1.6. Informācijas apmaiņa un papildu informācijas sniegšana:

1.6.1.  Informācijas apmaiņa starp Pasūtītāju un Iepirkumu komisiju, no vienas puses, un ieinteresētajiem Piegādātājiem un Pretendentiem, no otras puses, notiek rakstveidā. Verbāli saņemtai informācijai ir tikai informatīvs raksturs.

1.6.2. Papildu informāciju Pasūtītājs nosūta Piegādātājam, kurš uzdevis jautājumu, un vienlaikus ievieto šo informāciju Pasūtītāja tīmekļa vietnē https://www.eis.gov.lv/EKEIS/Supplier/Organizer/8042. 
1.6.3. Tiek uzskatīts, ka Piegādātājs ir saņēmis papildu informāciju, ja Pasūtītājs tos izsūtījis uz ieinteresētā Piegādātāja norādīto kontaktadresi.

1.7. Pasūtītājs nodrošina brīvu un tiešu elektronisko pieeju dokumentiem Pasūtītāja pircēja profilā https://www.eis.gov.lv/EKEIS/Supplier/Organizer/8042. 
1.8. Piedāvājuma iesniegšanas vieta, datums, laiks, kārtība un piedāvājumu atvēršana:

1.8.1. saskaņā ar Publisko iepirkumu likuma (turpmāk – PIL) 39.panta pirmo daļu piedāvājumi ir iesniedzami tikai elektroniski, izmantojot EIS e-konkursu apakšsistēmu;

1.8.2. lai Pretendents iesniegtu piedāvājumu EIS e-pasūtījumu apakšsistēmā rīkotā iepirkumā, tas reģistrējas EIS (reģistrācijas informāciju sk. šeit: https://www.eis.gov.lv/EIS/Publications/PublicationView.aspx?PublicationId=4&systemCode=CORE) vai piedāvājumu e-konkursu apakšsistēmā iesniedz, izmantojot citu informācijas sistēmu, kas paredzēta elektroniskai piedāvājumu iesniegšanai un kas ir spējīga sadarboties ar e-konkursu apakšsistēmu atbilstoši to normatīvo aktu regulējumam, kas nosaka elektroniskai pieteikumu un piedāvājumu iesniegšanai izmantojamo informācijas sistēmu tehniskās prasības;

1.8.3. piedāvājums jāiesniedz elektroniski, izmantojot EIS e-konkursu apakšsistēmu līdz 2024.gada 26.janvāra plkst. 09:30;

1.8.4. komisija atver elektroniski iesniegtos piedāvājumus tūlīt pēc piedāvājumu iesniegšanas termiņa beigām. Piedāvājumu elektroniska atvēršana paredzēta 2024.gada 26.janvārī plkst. 13:30 Pasūtītāja telpās;

1.8.5. ārpus EIS e-konkursu apakšsistēmas iesniegtie piedāvājumi netiks pieņemti un neatvērti tiks nosūtīti atpakaļ iesniedzējam;

1.8.6. piedāvājumu atvēršanas sanāksmē var piedalīties visi Pretendenti vai to pārstāvji. Iesniegto piedāvājumu atvēršanas procesam var sekot līdzi tiešsaistes režīmā Elektronisko iepirkumu sistēmas e-konkursu apakšsistēmā;

1.8.7. piedāvājumu atvēršana notiek, izmantojot Valsts reģionālās attīstības aģentūras tīmekļvietnē pieejamos rīkus piedāvājumu elektroniskai saņemšanai;

1.8.8. piedāvājumus atver vienlaikus elektroniskajā informācijas sistēmā, nosaucot vai pircēja profilā publicējot Pretendentu, piedāvājuma iesniegšanas datumu, laiku un piedāvāto cenu;
1.8.9. ar piedāvājuma iesniegšanu Pretendents apliecina, ka:

1.8.9.1. tam ir skaidras un saprotamas tā tiesības un pienākumi; 

1.8.9.2. tas ir iepazinies ar iepirkuma nolikuma, tai skaitā tā pielikumiem, saturu, atzīst to par pareizu un atbilstošu; 

1.8.9.3. tam ir skaidras un saprotamas nolikumā noteiktās prasības piedāvājuma sagatavošanai, līguma priekšmets un Tehniskās specifikācijas, kā arī iepirkuma līguma noteikumi; 

1.8.9.4. piekrīt veikt nolikumā noteiktos darbus saskaņā ar tam pievienotā iepirkuma līguma noteikumiem, kā arī tā iesniegtais piedāvājums ir sagatavots, ņemot vērā minētajā līgumā noteikto.
1.9. Piedāvājuma noformēšana:

1.9.1. Piedāvājums jāiesniedz elektroniski EIS e-konkursu apakšsistēmā, izmantojot vienu no šādiem veidiem:

1.9.1.1. izmantojot e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šīs iepirkuma procedūras sadaļā ievietotās formas;

1.9.1.2. elektroniski aizpildāmos dokumentus elektroniski sagatavojot ārpus e‑konkursu apakšsistēmas un pievienojot atbilstošajām prasībām (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem);

1.9.1.3. elektroniski sagatavoto piedāvājumu šifrējot ārpus e‑konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

1.10. Piedāvājuma sagatavošana:

1.10.1. atlases dokumenti un Finanšu piedāvājums saskaņā ar e-konkursu apakšsistēmā iepirkuma procedūras profilam pievienotajām dokumentu veidnēm jāaizpilda tikai elektroniski un jāpievieno tam paredzētajā iepirkuma procedūras profila sadaļā;

1.10.2. iesniedzot piedāvājumu, Pretendents to paraksta ar drošu elektronisko parakstu un laika zīmogu vai ar EIS piedāvāto elektronisko parakstu. Pretendents pēc saviem ieskatiem pieteikumu un Finanšu piedāvājumu var ar drošu elektronisko parakstu un laika zīmogu parakstīt atsevišķi. Piedāvājumu paraksta Pretendentu pārstāvēt tiesīgā persona, pievienojot pārstāvību apliecinošu dokumentu (piemēram, pilnvaru);

1.10.3. Pretendents piedāvājumu iesniedz latviešu valodā. Ja Pretendents iesniedz dokumentus svešvalodā, tiem jāpievieno paraksttiesīgās vai pilnvarotās personas (pievienojot pilnvaru) apliecināts tulkojums latviešu valodā;

1.10.4. piedāvājumam pilnībā jāatbilst nolikumā un tā pielikumos minētajām prasībām. Visi piedāvājuma pielikumi ir tā neatņemamas sastāvdaļas.

1.11. Pretendents pirms piedāvājuma iesniegšanas termiņa beigām var grozīt vai atsaukt iesniegto piedāvājumu.

1.12. Visai Pretendenta piedāvājumā sniegtajai informācijai ir jābūt patiesai. Ja Pasūtītāja iepirkuma komisijai (turpmāk – Komisija) rodas šaubas par Pretendenta piedāvājumā sniegto informācijas patiesību vai dokumenta autentiskumu, tai ir tiesības pieprasīt, lai, Pretendents apstiprina informācijas patiesību un/vai uzrāda apstiprinoša dokumenta oriģinālu vai iesniedz normatīvajos aktos noteiktajā kārtībā apliecinātu dokumenta kopiju.

1.13. Pretendentam Nolikumā minētie dokumenti ir jāiesniedz Komisijas norādītajā termiņā.
1.14. Cita informācija:

1.14.1. Sagatavojot piedāvājumu, Pretendentam ir saistošas prasības, kas ir noteiktas nolikumā, kā arī visos tā pielikumos.

1.14.2. Izziņas un citus dokumentus, kurus Publisko iepirkumu likumā noteiktajos gadījumos izsniedz Latvijas kompetentās institūcijas, Pasūtītājs pieņem un atzīst, ja tie izdoti ne agrāk kā vienu mēnesi pirms iesniegšanas dienas, bet ārvalstu kompetento institūciju izsniegtās izziņas un citus dokumentus Pasūtītājs pieņem un atzīst, ja tie izdoti ne agrāk kā sešus mēnešus pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.

1.14.3. Piedāvājuma spēkā esamība:
1.14.3.1. Pretendenta iesniegtais piedāvājums ir spēkā, t.i., saistošs Pretendentam, līdz iepirkuma līguma noslēgšanai, bet ne mazāk kā 90 (deviņdesmit) kalendārās dienas, skaitot no piedāvājumu atvēršanas dienas. 
1.14.3.2. Ja objektīvu iemeslu dēļ iepirkuma līgumu nevar noslēgt 1.14.3.1.punktā noteiktajā termiņā, Pasūtītājs var rakstiski pieprasīt piedāvājuma spēkā esamības termiņa pagarināšanu. Ja Pretendents piekrīt pagarināt piedāvājuma spēkā esamības termiņu, nemainot sava piedāvājuma saturu un cenu, par to rakstiski paziņo Pasūtītājam. 

2. Informācija par iepirkuma priekšmetu

2.1. Iepirkuma priekšmeta apraksts: 

2.1.1. Iepirkuma priekšmets ir atrunāts nolikuma 1.4.punktā. 

2.1.2. Tehniskā specifikācija (2.pielikums) satur minimālās prasības attiecībā uz iepirkuma priekšmetu.

3. PRETENDENTU ATLASES PRASĪBAS

3.1. Pretendenta izslēgšanas nosacījumi:
3.1.1. Pasūtītājs izslēdz Pretendentu no turpmākās dalības iepirkumā, kā arī neizskata Pretendenta piedāvājumu jebkurā no šādiem gadījumiem: 

3.1.1.1. Pretendents vai persona, kura ir Pretendenta valdes vai padomes loceklis, pārstāvēttiesīgā persona, prokūrists vai persona, kura ir pilnvarota pārstāvēt Pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu vai tai ir piemērots piespiedu ietekmēšanas līdzeklis par jebkuru no šādiem noziedzīgiem nodarījumiem:

3.1.1.1.1. noziedzīgas organizācijas izveidošanu, vadīšanu, iesaistīšanos tajā vai tās sastāvā ietilpstošā organizētā grupā vai citā noziedzīgā formējumā vai piedalīšanos šādas organizācijas izdarītos noziedzīgos nodarījumos,

3.1.1.1.2. kukuļņemšanu, kukuļdošanu, kukuļa piesavināšanos, starpniecību kukuļošanā, neatļautu piedalīšanos mantiskos darījumos, neatļautu labumu pieņemšanu, komerciālu uzpirkšanu, prettiesiska labuma pieprasīšanu, pieņemšanu vai došanu, tirgošanos ar ietekmi,

3.1.1.1.3. krāpšanu, piesavināšanos vai noziedzīgi iegūtu līdzekļu legalizēšanu,

3.1.1.1.4. terorismu, terorisma finansēšanu, teroristu grupas izveidi vai organizēšanu, ceļošanu terorisma nolūkā, terorisma attaisnošanu, aicinājumu uz terorismu, terorisma draudiem vai personas vervēšanu vai apmācīšanu terora aktu veikšanai,

3.1.1.1.5. cilvēku tirdzniecību,

3.1.1.1.6. izvairīšanos no nodokļu vai tiem pielīdzināto maksājumu samaksas;

3.1.1.2. Pretendentam piedāvājumu iesniegšanas termiņa pēdējā dienā vai dienā, kad pieņemts lēmums par iespējamu iepirkuma līguma slēgšanas tiesību piešķiršanu, Latvijā saskaņā ar likumu "Par nodokļiem un nodevām" vai valstī, kurā tas reģistrēts vai kurā atrodas tā pastāvīgā dzīvesvieta, saskaņā ar attiecīgās ārvalsts normatīvajiem aktiem ir neizpildītas saistības nodokļu (tai skaitā valsts sociālās apdrošināšanas) jomā;

3.1.1.3. Pretendents ir ārzonā reģistrēta juridiskā persona vai personu apvienība vai arī Latvijā reģistrēta kandidāta vai Pretendenta vairāk nekā 25 procentu kapitāla daļu (akciju) īpašnieks vai turētājs ir ārzonā reģistrēta juridiskā persona vai personu apvienība;

3.1.1.4. ir pasludināts Pretendenta maksātnespējas process, apturēta Pretendenta saimnieciskā darbība, Pretendents tiek likvidēts;

3.1.1.5. iepirkuma procedūras dokumentu sagatavotājs (Pasūtītāja amatpersona vai darbinieks), iepirkuma komisijas loceklis, eksperts vai iepirkuma komisijas sekretārs ir saistīts ar Pretendentu Publisko iepirkumu likuma 25. panta pirmās vai otrās daļas izpratnē vai ir ieinteresēts kāda Pretendenta izvēlē, un Pasūtītājam nav iespējams novērst šo situāciju ar Pretendentu mazāk ierobežojošiem pasākumiem;

3.1.2. nolikuma 3.1.punktā minētie izslēgšanas iemesli attiecas arī uz jebkuru no šādām personām:

3.1.2.1. uz personālsabiedrības biedru, ja Pretendents ir personālsabiedrība;

3.1.2.2. Pretendenta norādīto personu, uz kuras iespējām Pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām;

3.1.2.3. uz Pretendenta norādīto apakšuzņēmēju, kura veicamo būvdarbu vai sniedzamo pakalpojumu vērtība ir vismaz 10 000 euro;

3.1.2.4. nolikuma 3.1.1.1.- 3.1.1.3. punkts — uz personām, kurām Pretendentā ir izšķirošā ietekme uz līdzdalības pamata normatīvo aktu par koncerniem izpratnē;

3.1.2.5. nolikuma 3.1.1.1., 3.1.1.2. un 3.1.1.5. punkts — uz Pretendenta patieso labuma guvēju;

3.1.3. uz Pretendentu, kuram būtu piešķiramas līguma slēgšanas tiesības, Pretendenta valdes un padomes locekli, Patiesā labuma guvēju, pārstāvēttiesīgo personu un prokūristu, personu, kura ir pilnvarota pārstāvēt Pretendentu darbībās, kas saistītas ar filiāli, personālsabiedrības biedru, tā valdes un padomes loceklis, patieso labuma guvēju, pārstāvēttiesīgo personu un prokūristu, ja Pretendents ir personālsabiedrība, Pretendenta norādīto apakšuzņēmēju, tā valdes un padomes loceklis, patiesā labuma guvēju, pārstāvēttiesīgo personu un prokūristu un personu, kura ir pilnvarota pārstāvēt apakšuzņēmēju darbībās, kas saistītas ar filiāli, un personālsabiedrības biedru, tā valdes un padomes loceklis, patiesā labuma guvēju, pārstāvēttiesīgo personu un prokūristu, ja apakšuzņēmējs ir personālsabiedrība, ja Pasūtītājs atbilstoši normatīvajiem aktiem publisko iepirkumu jomā ir paredzējis iespēju veikt tiešus maksājumus apakšuzņēmējam, ir attiecināmi Starptautisko un Latvijas Republikas nacionālo sankciju likuma 11.1panta pirmajā daļā minētie nosacījumi.

3.2. nolikuma 3.1.punktā minēto apstākļu esamību Pasūtītājs pārbauda tikai attiecībā uz Pretendentu, kuram būtu piešķiramas līguma slēgšanas tiesības atbilstoši iepirkuma nolikumā noteiktajām prasībām un kritērijiem.

3.3. Prasības attiecībā uz Pretendenta atbilstību profesionālās darbības veikšanai:

3.3.1. Pretendents, personālsabiedrība un visi personālsabiedrības biedri (ja piedāvājumu iesniedz personālsabiedrība) vai visi personu apvienības dalībnieki (ja piedāvājumu iesniedz personu apvienība), kā arī apakšuzņēmēji (ja Pretendents plāno piesaistīt apakšuzņēmējus) normatīvajos tiesību aktos noteiktajos gadījumos ir reģistrēti komercreģistrā vai līdzvērtīgā reģistrā ārvalstīs.

3.3.2. Pretendents ir reģistrēts Latvijas Republikas Būvkomersantu reģistrā vai līdzvērtīgā, atbilstošā sfērā ārvalstu reģistrā, ja to paredz normatīvie akti.

Nolikuma 3.3.punktā noteiktā prasība attiecas arī uz personālsabiedrību un visiem personālsabiedrības biedriem (ja piedāvājumu iesniedz personālsabiedrība) vai visiem piegādātāju apvienības dalībniekiem (ja piedāvājumu iesniedz piegādātāju apvienība), kā arī apakšuzņēmējiem (ja Pretendents plāno piesaistīt apakšuzņēmējus).
3.4. Prasības attiecībā uz Pretendenta saimnieciskajām, profesionālajām un tehniskajām spējām:

3.4.1. Pretendentam ir stabili finanšu un saimnieciskās darbības rādītāji par iepriekšējiem 3 (trim) finanšu pārskatu sagatavotajiem gadiem, t.i., vidējais gada finanšu apgrozījums (neto) būvuzraudzībā iepriekšējos 3 (trīs) gados ir ne mazāks kā 40 000,00 EUR (četrdesmit tūkstoši euro, 00 centi).

Ja pretendents ir dibināts vēlāk, tad pretendenta finanšu apgrozījumam jāatbilst nolikuma 3.4.1.apakšpunktā noteiktajām prasībām attiecīgi īsākā laika periodā.

3.4.2. Pretendentam 3 (trīs) iepriekšējos gados (t.i., 2021., 2022., 2023. un 2024.gadā līdz piedāvājuma iesniegšanas dienai) ir pieredze vismaz 2 (divu) līdzvērtīgu objektu būvuzraudzības pakalpojuma sniegšanā, kur visi būvdarbi ir pabeigti. Par līdzvērtīgu objektu ir uzskatāmi II grupas vai III grupas inženierbūvju pārbūves vai izbūves būvdarbi abos objektos, kuru kopējais būvapjoms ir apakšzemes inženierkomunikāciju pārbūve vai izbūve vismaz 3000 m apjomā, no kuriem vismaz 100 m ir izbūvēti ar caurduršanas metodi un veikta ielas ar cieto segumu pārbūve. Katram objektam ir sava būvatļauja.

Būvdarbiem ir jābūt pilnībā pabeigtiem un būvei ir jābūt nodotai ekspluatācijā.
3.4.3. Pretendentam līguma izpildē ir jānodarbina šādi speciālisti:

3.4.3.1. ūdensapgādes un kanalizācijas sistēmu būvuzraugs, kurš iepriekšējo 3 (trīs) gadu laikā (t.i., 2021., 2022., 2023. un 2024.gadā līdz piedāvājuma iesniegšanas dienai) ir vadījis būvdarbus vismaz 2 (divos) objektos, kā atbildīgais būvdarbu vadītājs, kuru kopējais būvapjoms ir apakšzemes inženierkomunikāciju pārbūve vai izbūve vismaz 3000 m apjomā, no kuriem vismaz 100 m ir izbūvēti ar caurduršanas. Katram objektam ir sava būvatļauja.
Būvdarbiem ir jābūt pilnībā pabeigtiem un nodotiem ekspluatācijā.

3.4.3.2. ceļu būvdarbu būvuzraugs, kurš iepriekšējo 3 (trīs) gadu laikā (t.i., 2021., 2022., 2023. un 2024.gadā līdz piedāvājuma iesniegšanas dienai) vismaz viena līguma ietvaros ir uzraudzījis ielas ar cieto segumu pārbūvi vai izbūvi vismaz 300 m2 apmērā.

Būvdarbiem ir jābūt pilnībā pabeigtiem un nodotiem ekspluatācijā.

3.4.3.3. elektroietaišu būvuzraugs, kurš iepriekšējo 3 (trīs) gadu laikā (t.i., 2021., 2022., 2023. un 2024.gadā līdz piedāvājuma iesniegšanas dienai) vismaz viena līguma ietvaros ir uzraudzījis elektroietaišu izbūves vai pārbūves darbus ar kopējo garumu ne mazāku kā 300 m.

Būvdarbiem ir jābūt pilnībā pabeigtiem un nodotiem ekspluatācijā.
4. IESNIEDZAMIE DOKUMENTI

4.1. Pretendenta atlases dokumenti:

4.1.1. Pretendenta pieteikums dalībai iepirkumā (1.pielikums), ko paraksta Pretendenta vadītājs vai tā pilnvarota persona. Pilnvarotas personas gadījumā piedāvājumā iekļaujama pilnvara, kas apliecina attiecīgās personas tiesības pārstāvēt Pretendentu;

4.1.2. Ja Pretendents ir reģistrēts citā valstī, jāiesniedz attiecīgajā valstī izsniegta uzņēmuma reģistrācijas apliecība vai izziņa (-s), kas apliecina, ka Pretendents, personu grupas dalībnieki, personālsabiedrības dalībnieki un apakšuzņēmēji ir reģistrēti likumā noteiktajā kārtībā. Par Latvijas Republikā reģistrētu Pretendentu komisija pārbaudīs informāciju Uzņēmuma reģistra interneta mājaslapā www.ur.gov.lv;
4.1.3. Pretendenta bīvā formā sagatavota izziņa par Pretendenta finanšu vidējo apgrozījumu būvuzraudzībā iepriekšējo trīs finanšu pārskatu sagatavotajiem gadiem. Pretendentiem, kas dibināti vēlāk – brīvā formā sagatavota izziņa par Pretendenta finanšu vidējo apgrozījumu nostrādātajā periodā.
4.1.4. Pretendenta sagatavots pieredzes saraksts atbilstoši 3.pielikumā noteiktajai formai “Pretendenta pieredzes saraksts” par būtiskāko pieredzi iepriekšējo 3 gadu laikā un sarakstā minēto pasūtītāju atsauksmes (par nolikuma prasībām atbilstošas tiks uzskatītas tikai pozitīvas atsauksmes). Pārskatā Pretendents norāda tādu informāciju, kas apliecina Nolikuma 3.4.2.punktā prasītās pieredzes esamību. Iepirkumu komisija ir tiesīga sazināties ar aprakstā norādītajiem pasūtītājiem, un, negatīvas atsauksmes saņemšanas gadījumā, noraidīt Pretendenta piedāvājumu kā nolikuma prasībām neatbilstošu;

4.1.5. Pretendenta sagatavots piedāvātā personāla pieredzes saraksts atbilstoši 4.pielikumā noteiktajai formai “Darbu izpildē iesaistītā personāla saraksts” par būtiskāko pieredzi iepriekšējo 3 gadu laikā. Sarakstā Pretendents norāda tādu informāciju, kas apliecina Nolikuma 3.4.3.punktā prasītās pieredzes esamību. Ja piedāvātais speciālists uz piedāvājuma sagatavošanas brīdi nav Pretendenta darbinieks, piedāvājumā ietver attiecīgā speciālista brīvā formā sagatavotu apliecinājumu par speciālistam paredzēto pienākumu pildīšanu iepirkuma līguma ietvaros;
4.1.6. Brīvā formā sagatavota informācija par to, vai Pretendenta uzņēmums vai tā piesaistītā apakšuzņēmēja uzņēmums atbilst mazā vai vidējā uzņēmuma statusam (mazais uzņēmums ir uzņēmums, kurā nodarbinātas mazāk nekā 50 personas un kura gada apgrozījums un/vai gada bilance kopā nepārsniedz 10 miljonus euro. Vidējais uzņēmums ir uzņēmums, kas nav mazais uzņēmums, un kurā nodarbinātas mazāk nekā 250 personas un kura gada apgrozījums nepārsniedz 50 miljonus euro, un/vai, kura gada bilance kopā nepārsniedz 43 miljonus euro);

4.1.7. Apakšuzņēmēju piesaistīšanas gadījumā- informācija atbilstoši 5.pielikumā noteiktajai formai;
4.2. Finanšu piedāvājums:

4.2.1. Piedāvātā līgumcena jānosaka euro bez pievienotās vērtības nodokļa (turpmāk – PVN) un tā tiek ierakstīta Nolikuma 6.pielikumā „Finanšu piedāvājums” ar cipariem un vārdiem. Cenām jābūt noteiktām ar ne vairāk kā 2 (divām) zīmēm aiz komata. 

4.2.2. Piedāvātajā līgumcenā jāietver visi nodokļi, nodevas un maksājumi un visas saprātīgi paredzamās ar konkrēto Pakalpojuma izpildi saistītās izmaksas, izņemot PVN.

4.2.3. Līgumcena tiek fiksēta uz visu Pakalpojuma izpildes laiku un netiks pārrēķināta, izņemot iepirkuma līgumā paredzētajos gadījumos 

5. PiedāvājumU vērtēšana

5.1. Vispārīgie noteikumi:

5.1.1. Iepirkumā iesniegtos piedāvājumus izskata iepirkuma komisija, kas izvērtē Pretendentu un tā piedāvājumu atbilstību nolikuma prasībām un katrā iepirkuma priekšmeta daļā izvēlas zemākās cenas piedāvājumu. Komisija darbojas un lēmumus pieņem slēgtā sēdē.

5.1.2. Nepieciešamības gadījumā Pretendenta sniegtās informācijas precizēšanai un pilnīgai piedāvājuma izvērtēšanai komisija var pieprasīt Pretendentam papildu paskaidrojumus.

5.2. Piedāvājuma noformējuma pārbaude:

5.2.1. Piedāvājumu noformējuma pārbaudes laikā iepirkumu komisija pārbauda, vai iesniegtie piedāvājumi sagatavoti un noformēti atbilstoši nolikuma 1.9.-1.13.punktā norādītajām prasībām.

5.2.2. Ja piedāvājums nav noformēts atbilstoši nolikuma prasībām, iepirkuma komisija var lemt par piedāvājuma tālāku izskatīšanu.
5.3. Pretendentu atlase:

5.3.1. Pēc piedāvājuma noformējuma pārbaudes komisija veic Pretendentu atlasi.

5.3.2. Pretendentu atlases laikā iepirkumu komisija pārbauda, vai Pretendents ir iesniedzis visus nolikumā pieprasītos dokumentus.

5.3.3. Ja kāds no iesniegtajiem dokumentiem neapliecina Pretendenta atbilstību izvirzītajiem Pretendenta atlases nosacījumiem vai Pretendents ir iesniedzis nepatiesu informāciju savas kvalifikācijas novērtēšanai, vai vispār nav sniedzis informāciju, iepirkumu komisija turpmāk tā piedāvājumu neizskata. 

5.4. Finanšu piedāvājumu vērtēšana:

5.4.1. Pēc Pretendentu atlases tiks vērtēta Finanšu piedāvājumu atbilstība Nolikuma prasībām.
5.4.2. Piedāvājumi, kuri neatbilst Nolikuma prasībām no tālākas vērtēšanas tiek izslēgti.

5.4.3. Ja Finanšu piedāvājumā konstatēta aritmētiskā kļūda, iepirkumu komisija izlabo to. Par kļūdu labojumu un laboto piedāvājuma summu iepirkumu komisija paziņo Pretendentam, kura pieļautās kļūdas labotas. Vērtējot Finanšu piedāvājumu, iepirkumu komisija ņem vērā labojumus.

5.5. Jebkurā piedāvājumu novērtēšanas stadijā Komisija var pieņemt lēmumu par eksperta pieaicināšanu piedāvājuma izvērtēšanai, informācijas pieprasījumiem, kā arī citus lēmumus, kas ir nepieciešami piedāvājumu pilnīgai izvērtēšanai saskaņā ar šo nolikumu un Publisko iepirkumu likumu.

6. Iepirkuma līgums

6.1. Pasūtītājs par iepirkuma priekšmetu, pamatojoties uz Pretendenta piedāvājumu, ar izraudzīto Pretendentu noslēdz iepirkuma līgumu atbilstoši iepirkuma līguma projektam, kas ir pievienots kā 7.pielikums.
6.2. Grozījumi iepirkuma līgumā ir veicami, ievērojot Publisko iepirkumu likumu 61.panta noteikumus. 

6.3. Pirms līguma slēgšanas tiesību piešķiršanas, lai pārbaudītu, vai Pretendents nav izslēdzams no dalības nolikuma 3.1.punktā minēto apstākļu dēļ, Pasūtītājs rīkojas atbilstoši Publisko iepirkumu likuma 9.pantam.
6.4. Publisko iepirkuma likuma 9.panta astotās daļas un Starptautisko un Latvijas Republikas nacionālo sankciju likuma 11.1panta pirmajā daļā noteikto izslēgšanas nosacījumu pārbaude:
6.4.1. Iepirkumu komisija pārbauda, vai uz Pretendentu, kam būtu piešķiramas līguma slēgšanas tiesības, (t.sk., katru Pretendenta norādīto personu, uz kuras iespējām Pretendents balstās, un katru Piegādātāju apvienības dalībnieku (t.sk. personālsabiedrības biedru) neattiecas Publisko iepirkumu likuma 9.pantā minētie izslēgšanas nosacījumi.

6.4.2. Informāciju par Starptautisko un Latvijas Republikas nacionālo sankciju likuma 11.1panta pirmās daļas nosacījumu pārbaudīs Konsolidētā ANO DP sankcionēto personu un vienību sarakstā (https://scsanctions.un.org/fop/fop?xml=htdocs/resources/xml/en/consolidated.xml&xslt=htdocs/resources/xsl/en/consolidated-r.xsl) un Konsolidētā ES finanšu ierobežojumu (sankciju) sarakstā (http://www.mfa.gov.lv/images/EUconsMay2018.pdf).

6.5. Pretendentam tiek piešķirtas līguma slēgšanas tiesības, ja saņemtā informācija apliecina, ka uz Pretendentu nav attiecināmi nolikuma 3.1.punktā un Starptautisko un Latvijas Republikas nacionālo sankciju likuma 11.1panta pirmajā daļā minētie izslēgšanas nosacījumi. 

6.6. Gadījumā, ja iepirkuma uzvarētājs nav ieradies parakstīt iepirkuma līgumu piecu darba dienu laikā pēc uzaicinājuma saņemšanas vai arī nav iesniedzis nolikumā noteiktajā kārtībā pieprasīto dokumentu, Pasūtītājam ir tiesības uzskatīt, ka Pretendents ir atteicies no līguma slēgšanas un lemt par iepirkuma līguma slēgšanu ar nākamo zemākās cenas piedāvājumu. Ja nākamais Pretendents atsakās slēgt līgumu, Pasūtītājs pieņem lēmumu pārtraukt iepirkumu, neizvēloties nevienu piedāvājumu. Pirms lēmuma pieņemšanas par līguma noslēgšanu ar nākamo Pretendentu, kurš piedāvājis nākamo zemāko cenu piedāvājumu, Pasūtītājs izvērtē, vai tas nav uzskatāms par vienu tirgus dalībnieku kopā ar sākotnēji izraudzīto Pretendentu, kurš atteicās slēgt iepirkuma līgumu ar Pasūtītāju. Pasūtītājs nepieciešamības gadījumā ir tiesīgs pieprasīt no nākamā Pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu. Ja nākamais Pretendents ir uzskatāms par vienu tirgus dalībnieku kopā ar sākotnēji izraudzīto Pretendentu, Pasūtītājs pieņem lēmumu pārtraukt iepirkumu, neizvēloties nevienu piedāvājumu. 

7. IepirkumU komisija

7.1. Iepirkumu komisija savu darbu veic saskaņā ar Publisko iepirkumu likumu. 

7.2. Komisijas darbu vada tās priekšsēdētājs.
7.3. Komisija ir lemttiesīga, ja sēdēs piedalās vismaz 2/3 no komisijas locekļu kopskaita. Ja balsis sadalās vienādi, izšķirošā ir komisijas priekšsēdētāja balss. 

7.4. Lēmumu par iepirkuma rezultātiem, komisija pieņem balsojot.

8. IEPIRKUMU KOMISIJAS TIESĪBAS UN PIENĀKUMI

8.1. Piedāvājumu izvērtēšanā Iepirkumu komisijai ir tiesības pieaicināt ekspertus. 

8.2. Iepirkumu komisijai ir tiesības pieprasīt, lai Pretendents rakstiski precizē vai izskaidro informāciju par savu piedāvājumu (tiktāl, lai netiktu mainīts piedāvājums un tajā ietvertā informācija pēc būtības). 

8.3. Iepirkumu komisijai ir tiesības pārbaudīt nepieciešamo informāciju kompetentā institūcijā, publiski pieejamās datu bāzēs vai citos publiski pieejamos avotos. 

8.4. Iepirkumu komisijai ir tiesības normatīvajos aktos paredzētajos gadījumos pārtraukt iepirkumu bez līguma noslēgšanas.

8.5. Iepirkumu komisijas pienākums ir rakstiski informēt visus Pretendentus par iepirkuma rezultātiem pēc lēmuma pieņemšanas. 
8.6. Iepirkumu komisijas pienākums ir izvēlēties tikai iepirkuma nolikuma prasībām atbilstošus Pretendentu iesniegtus piedāvājumus.
9. PRETENDENTA TIESĪBAS UN PIENĀKUMI

9.1. Pretendentam, iesniedzot piedāvājumu, ir pienākums ievērot visus Nolikumā minētos nosacījumus. 

9.2. Pretendentam ir pienākums rakstveidā, Iepirkumu komisijas noteiktajā saprātīgajā termiņā sniegt papildu informāciju vai paskaidrojumus par piedāvājumu, ja Iepirkumu komisija to pieprasa.

9.3. Pretendentam ir pienākums iesniegt informāciju par piedāvājuma derīguma termiņa pagarinājumu 5 darba dienu laikā pēc Iepirkumu komisijas rakstiska pieprasījuma, ja Iepirkumu komisija pieņem lēmumu par iepirkuma termiņa pagarinājumu un Pretendents vēlas turpināt dalību iepirkumā. 

9.4. Pretendentam, iesniedzot piedāvājumu, ir tiesības pieprasīt apliecinājumu tam, ka piedāvājums saņemts. 

10. pielikumi

10.1. 1.pielikums- Pretendenta pieteikums;
10.2. 2.pielikums- Tehniskā specifikācija – Darba uzdevums;
10.3. 3.pielikums- Pretendenta pieredzes saraksts;

10.4. 4.pielikums- Speciālistu saraksts;
10.5. 5.pielikums- Informācija par Pretendenta piesaistītajiem apakšuzņēmējiem; 

10.6. 6.pielikums- Finanšu piedāvājums; 

10.7. 7.pielikums- Iepirkuma līguma projekts.

1.pielikums

PRETENDENTA PIETEIKUMS
iepirkumā “Būvuzraudzības pakalpojumi Centra ielas Ropažos, Ropažu novadā pārbūvei”

(ID Nr. VILKME 2024/1)
Ar šī piedāvājuma iesniegšanu __________________________________, ____________________(reģ.Nr.), 
(pretendenta vārds, uzvārds/nosaukums)
tā_______________________________________________________________________________personā
(vadītāja vai pilnvarotās personas vārds un uzvārds)

· apņemamies ievērot iepirkuma nolikumu;
· atzīstam sava pieteikuma un piedāvājuma spēkā esamību 90 kalendārās dienas no piedāvājumu atvēršanas dienas, bet gadījumā, ja tiek atzīts par uzvarētāju – līdz attiecīgā līguma noslēgšanai;
· apliecinām, ka visas sniegtās ziņas ir patiesas;
· apņemamies (ja pasūtītājs izvēlējies šo piedāvājumu) veikt darbus un izpildīt pārējās saistības tādos apjomos un termiņos, kas noteikti iepirkuma nolikumā, Tehniskajās specifikācijās, līguma projektā un savā piedāvājumā.
Ar šo mēs iesniedzam savu piedāvājumu, kas sastāv no šī pieteikuma, kam pievienoti atlases dokumenti un Finanšu piedāvājumi, kā arī pārējiem iepirkuma nolikumā noteiktajiem dokumentiem.

INFORMĀCIJA PAR PRETENDENTU:
	1.
	Nosaukums/ vārds, uzvārds:

	2.
	Reģistrācijas Nr./personas kods:

	3.
	Kontaktpersona :

	4.
	Telefons:

	5.
	E-pasts:

	6.
	Adrese:

	7. 
	Finanšu rekvizīti:

	7.1. Bankas nosaukums:
	

	7.2. Bankas kods:
	

	7.3. Konta numurs:
	


Datums:_____________

2.pielikums

TEHNISKĀ SPECIFIKĀCIJA- DARBA UZDEVUMS

1. Veicamais darbs

1.1. Būvuzraudzības darbi (turpmāk -  Uzraudzība) jāveic saskaņā ar:

1.1.1. Būvniecības likumu, Latvijas Republikas normatīvajiem aktiem un noteikumiem, kas reglamentē vai ir attiecināmi uz nolikumā noteiktiem darbiem un to izpildi, un šo tehnisko specifikāciju;

1.1.2. Ministru kabineta 25.02.2003. noteikumiem Nr.92 “Darba aizsardzības prasības, veicot būvdarbus”;

1.1.3. Būvprojekta dokumentācijas nosacījumiem, tehniskajām prasībām un būvdarbu apjomiem, un ar tiem saistītajiem dokumentiem.

1.2. Izpildītājam jānodrošina pietiekams skaits kvalificētu darbinieku būvdarbu līgumā paredzēto būvdarbu Uzraudzībai.

1.3. Pirms būvniecības darbu uzsākšanas sākuma novērtēt Būvdarbu veicēja izstrādāto projekta ieviešanas programmu (detalizēts kalendārais grafiks un būvdarbu veikšanas projekts), izvērtējot darba grafikus, tehnisko personālu, aprīkojumu, pieaicinātos apakšuzņēmējus un citu Būvdarbu veicēja iesniegto informāciju.

1.4. Izpildītājam jānodrošina, lai paveikto būvdarbu kvalitāte un apjomi tiktu pienācīgi pārbaudīti un dokumentēti.

1.5. Izpildītājam jānodrošina būvuzrauga un to palīgu veikto darbību un to rezultātu (iegūto datu) pierakstīšana un šo pierakstu glabāšana līdz Būves nodošanas – pieņemšanas ekspluatācijā akta apstiprināšanas dienai, un pēc tam dati jānodod Pasūtītājam. 

1.6. Izpildītājam jāseko, lai būvdarbi tiktu veikti plānotajā laikā un to veikšanai tiktu piesaistīti pietiekami resursi. 

1.7. Uzraudzība jānodrošina, kad vien norit būvdarbi.
1.8. Izpildītājam jānodrošina, lai būvuzraugs pēc Pasūtītāja, vai Galvenā būvuzņēmēja (turpmāk Būvuzņēmējs) aicinājuma ierastos objektā veikt darba pienākumus arī ārpus normālā darba laika, par to divas diennaktis iepriekš brīdinot, vai arī nekavējoši, ja objektā ir ārkārtas situācija. 

1.9. Izpildītājs ne retāk kā 1 (vienu) reizi nedēļā organizē un vada būvdarbu plānošanas sapulces un veic to protokolēšanu. Sapulcēs piedalās Būvuzraugs, Pasūtītāja norīkota atbildīgā persona, Būvprojekta autoruzraugs, Būvuzņēmējs, darbuzņēmēji un citu pieaicināto būvniecības dalībnieku pārstāvji, pēc nepieciešamības. Izpildītājs organizē detalizētu sapulču protokolēšanu un protokolu parakstīšanu no visām iesaistītajām pusēm. Parakstītie sapulču protokoli ir saistoši visiem būvniecības dalībniekiem. Sapulču protokoli jāsagatavo un jānosūta visiem sapulces dalībniekiem ne vēlāk kā 48 h pēc sapulces beigām.

1.10. Izpildītājs būvdarbu plānošanas sapulcēs aktualizē visus būvdarbu realizācijas problemātiskos jautājumus, kā arī kontrolē to risināšanu, informē un konsultē Pasūtītāju;

1.11. Būvprojekta nepilnību gadījumā Izpildītājs konsultējas ar būvprojekta autoru un pieņem lēmumu par izmaiņām būvprojektā, saskaņojot to ar Pasūtītāju;
1.12. Izpildītājs seko līdzi autoruzraudzības procesam, kontrolē izmaiņu ieviešanas kārtību būvprojektā un realizāciju objektā, kā arī pēc nepieciešamības veic tehnisko risinājumu piedāvāšanu, izvērtēšanu;

1.13. Izpildītājs nepieļauj būvdarbu uzsākšanu, ja nav iesniegta visa tam nepieciešamā dokumentācija;

1.14. Pārbauda būvdarbu tehnoloģisko procesu secību un kvalitātes atbilstību Latvijas Būvnormatīvu prasībām, Būvprojektam, kā arī būvniecību, darba drošību un ugunsdrošību reglamentējošiem normatīviem aktiem; 

1.15. Pārbauda būvdarbos izmantojamo būvizstrādājumu - materiālu, konstrukciju un tehnoloģisko iekārtu ražotāju (piegādātāju) – ekspluatācijas īpašību atbilstības deklarācijas un tehniskās pases, kā arī būvizstrādājumu atbilstību tehniskajam projektam;

1.16. Pirms būvobjekta nodošanas ekspluatācijā, organizē izpilddokumentācijas komplektēšanu, pārbauda Būvuzņēmēja sagatavotās izpilddokumentācijas atbilstību būvniecības likumdošanai, Būvprojektam, Pasūtītāja un Būvvaldes prasībām;

1.17. Ja būvdarbu laikā rodas situācijas, kas apdraud būvdarbu kvalitāti, termiņus, izmaksas, darba drošību, vai ir pretrunā ar tiesību aktos izvirzītajām prasībām, Izpildītājam ir jāziņo Pasūtītāja atbildīgajai personai un jāpieņem lēmums par apdraudējuma vai problēmas novēršanu. 

1.18. Izpildītājam jāpiedāvā iespējamo problēmu risinājumus, nesaskaņu vai neskaidrību gadījumos starp Pasūtītāju, Būvuzņēmēju, darbuzņēmēju un Būvprojekta autoru; 

1.19. Izpildītājam jāatskaitās saskaņā ar Darba uzdevuma 6.nodaļas „Atskaites” noteikumiem, kā arī pēc Pasūtītāja atbildīgās personas pieprasījuma jāziņo un jāsniedz papildus informācija par saviem lēmumiem un būvdarbu gaitu. 

2. Prasības darbiniekiem

2.1. Uzraudzības izpilde ir jānodrošina sertificēta galvenā būvuzrauga – ūdensapgādes un kanalizācijas sistēmu būvuzrauga vadībā. 
2.2. Papildus jānodrošina sertificēti būvuzraugi ceļu būvdarbu uzraudzībā un elektroietaišu izbūves darbu uzraudzībā.
2.3. Būvdarbus paredzēts izpildīt 4 mēnešos ūdensvada būvniecībai Ropažu ciemā, 6 mēnešos – ūdensvada būvniecībai Silakroga ciemā, 6 mēnešos – notekūdeņu iekārtu rekonstrukcijai Silakroga ciemā, tajā skaitā tehnoloģiskais pārtraukums, ja tāds būs. Gadījumā, ja kopējais būvdarbu izpildes termiņš būs garāks, nekā plānots, Izpildītājam netiks paredzēta papildu samaksa par būvdarbu uzraudzību.
2.4. Izpildītājs papildus sertificētajiem būvuzraugiem Uzraudzības pienākumu veikšanai drīkst piesaistīt būvinženieri, būvuzrauga palīgu, kā arī Uzraudzības veikšanā iesaistīt papildu sertificētus būvuzraugus.
2.5. Neviens no Uzraudzībā iesaistītajiem darbiniekiem nedrīkst būt interešu konfliktā savu pienākumu ietvaros.
3. Būvuzrauga pienākumi

3.1. Veic būvuzraudzību saskaņā ar Ministru kabineta 2014.gada 19.augusta noteikumiem Nr. 500 „Vispārīgie būvnoteikumi”.

3.2. Izstrādā Uzraudzības plānu.

3.3. Vērtē būvdarbus, pārbauda un ar parakstu apstiprina aktu par izpildītiem darbiem.
3.4. Pārbauda un ar parakstu apstiprina būvdarbu vadītāja ikdienas ierakstus būvdarbu žurnālā, kontrolē vai ir atbilstoši aizpildītas visas būvdarbu žurnāla daļas, ieraksta norādījumus būvdarbu vadītājam būvdarbu žurnālā un veic atzīmes par šo norādījumu izpildi.

3.5. Darbojas segto darbu un nozīmīgo konstrukciju pieņemšanas komisijā.

3.6. Pirms būvdarbu uzsākšanas pārbauda būvdarbu izpildītāja sagatavotā Darba veikšanas projekta atbilstību specifikācijām un apstiprina to, būvdarbu laikā pieprasa savlaicīgu Darba veikšanas projekta aktualizāciju.

3.7. Pirms būvdarbu uzsākšanas organizē būvmateriālu saskaņošanu, tiek sastādīta materiālu apstiprināšanas forma. Materiālu apstiprināšanas formu paraksta atbildīgais būvdarbu vadītājs, atbildīgais būvuzraugs, autoruzraugs, pasūtītājs.

3.8. Organizē materiālu ,,A” ,,B” un ,,C” paraugu nodošanu testēšanai neatkarīgā un akreditētā laboratorijā.

3.9. Nosaka konstatēto defektu ietekmi uz būves kalpošanu un sagatavo ar aprēķiniem pamatotu kvalitātes novērtējuma ziņojumu. 

3.10. Sagatavo un iesniedz Pasūtītājam atskaites, Uzraudzības un Būvdarbu līguma grozījumus vai to projektus.

3.11. Izskata un paraksta izmaiņu aktus un būvdarbu līgumā neparedzēto darbu kalkulācijas, saskaņojot ar pasūtītāju.
3.12. Kontrolē un veicina būvdarbu veikšanas un naudas plūsmas grafiku ievērošanu.

3.13. Kontrolē un veicina būvdarbu veikšanu saskaņā ar būvdarbu līguma noteikumiem, to neizpildīšanas gadījumā veic par to ierakstu būvdarbu žurnālā, pieprasot trūkumu novēršanu noteiktajā termiņā, bet atkārtotas līguma noteikumu neizpildīšanas gadījumā sastāda aktu par pārkāpumu, iepazīstina ar sastādīto aktu būvuzņēmēja pārstāvi un iesniedz aktu Projekta vadītājam.

3.14. Dod būvdarbu veicējam norādījumus par būvdarbu izpildi un defektu novēršanu. Būvprojekta nepilnību gadījumā konsultējas ar būvprojekta autoru un pieņem lēmumus par izmaiņām būvprojektā.

3.15. Kontrolē mākslīgo būvju, inženierkomunikāciju u.c. būvprojektā paredzēto darbu izbūves procesu veic nepieciešamos mērījumus un pieraksta brīvā formātā (veic augstākminēto procesu fotografēšanu).

3.16. Kontrolē izpildīto būvdarbu apjomu uzmērījumus un uzmērījumu dokumentus, ar parakstu apliecina to atbilstību faktiskai situācijai un uzglabā uzmērījumu kontroles pierakstus līdz izpildīto būvdarbu kvalitātes novērtējuma apstiprināšanai.

3.17. Kontrolē satiksmes organizācijas darbības būves vietā.

3.18. Piedalās uzmērījumu veikšanā, paraugu ņemšanā, pasūta nepieciešamās pārbaudes.

3.19. Piedalās būvuzņēmēja kvalitātes pārbaudēs un veic savas pārbaudes, lietojot ātrdarbīgas iekārtas un instrumentus un testējot tādas īpašības kā konstruktīvo kārtu ģeometriskie parametri, garenlīdzenums un škērslīdzenums, temperatūra, proktora tilpuma blīvums u.c., un šaubu gadījumā organizē attiecīgas, no būvdarbu veicēja neatkarīgas, kvalitātes pārbaudes.

3.20. Periodiski, bet, ja nepieciešams – ik dienu, pārbauda būvdarbu veicēja izpildāmā darba operatīvās kvalitātes kontroles atbilstību aprakstam Darba veikšanas projektā.

3.21. Tieši pārrauga būvuzraugu palīgu darbu būvobjektā (ja tiek piesaistīti).

4. Būvdarbu apraksts
Ūdensvada būvniecības darbi Ropažu ciemā un Ūdensvada būvniecības darbi Silakroga ciemā, un notekūdeņu attīrīšanas iekārtu rekonstrukcija Silakroga ciemā, saskaņā ar Būvprojektu.
5. Uzraudzības veikšanas vieta
Uzraudzības darbu veikšanas vieta ir Ropažu ciems un Silakroga ciems, Ropažu pagasts, Ropažu novads.
6. Atskaites

6.1. Izpildītājs sagatavo un iesniedz Pasūtītājam būvdarbu un Uzraudzības izpildes atskaites, par formātu iepriekš vienojoties ar pasūtītāja atbildīgo personu:

6.1.1. Uzsākšanas atskaiti iesniedz 14 (četrpadsmit) dienu laikā no būvdarbu uzsākšanas. Atskaitē ietver šādu informāciju:

6.1.1.1. Uzraudzības darbinieku paredzamais laika grafiks;

6.1.1.2. būvdarbu izpildes kalendārais grafiks un naudas plūsma;

6.1.1.3. būvdarbu kvalitātes kontroles plāns; 

6.1.1.4. Uzraudzības dokumentu aprites un uzglabāšanas shēma;

6.1.1.5. būvdarbu dokumentu aprites un uzglabāšanas shēma;

6.1.1.6. būvdarbu līguma administratīvo saistību un noteikumu izpilde, norādot datumus (būvatļaujas izdošana, saistību raksti, būvlaukuma pārņemšana, zemju lietas, avansa un līguma izpildes spējas garantijas, satiksmes organizācija, informācijas stendi, sabiedriskās attiecības, informācija presei, apdrošināšana).

6.1.2. Ikmēneša atskaiti iesniedz 12 (divpadsmit) dienu laikā pēc kalendārā mēneša beigām un tajā ietilpst:

6.1.2.1. atskaite par būvdarbu veicēja iepriekšējā periodā un kopā veiktajiem būvdarbiem;

6.1.2.2. pārskats par veiktajām kvalitātes pārbaudēm;

6.1.2.3. precizēts būvdarbu izpildes kalendārais un naudas plūsmas grafiks (paveiktā un plānotā salīdzinājums);

6.1.2.4. detalizēts Uzraudzības veikto darbu apraksts;

6.1.2.5.  izlietotās dienas, precizēts izpildes un naudas plūsmas grafiks (paveiktā un plānotā salīdzinājums);

6.1.2.6. būvdarbus raksturojoši fotoattēli (norādot uzņemšanas laiku un vietu);

6.1.3. Pabeigšanas atskaiti iesniedz 20 (divdesmit) dienu laikā pēc Būvdarbu pabeigšanas un tajā ietilpst:

6.1.3.1. atskaite par būvdarbu veicēja iepriekšējā periodā un pavisam kopā veiktajiem būvdarbiem;

6.1.3.2. faktiskais būvdarbu izpildes un naudas plūsmas grafiks;

6.1.3.3. būvprojekta un būvdarbu veicēja novērtējums;

6.1.3.4. informācija par būves pieņemšanu ekspluatācijā;

6.1.3.5. uzraudzības laikā uzņemtie fotoattēli, ievietoti atsevišķā elektroniskā datu nesējā;

6.1.3.6. secinājumi un pielikumi.

6.2. Atskaites jāiesniedz 1 (vienā) eksemplārā papīra formātā, iesietas un elektroniski MS Office formātā. Ja dažādu atskaišu iesniegšanas termiņš sakrīt, tās drīkst apvienot vienā atskaitē, sniedzot atbildes uz visām Darba uzdevuma 6.1. punkta prasībām.

7. Garantijas perioda uzraudzība
7.1. Pēc Pasūtītāja uzaicinājuma 3 (trīs) darba dienu laika (izņemot ārkārtas avārijas situācijas) veikt Pasūtītāja uzaicinājumā minēto defektu Objekta apsekošanu, akta sastādīšanu. Ārkārtas situācijās apsekošanu veikt nekavējoties.

7.2. Atklājot defektus, nekavējoties sagatavot aktu par konstatētajiem defektiem, noformēt, iesniegt parakstīšanai Pasūtītājam pretenziju un nodrošināt tās nogādāšanu Būvdarbu veicējam, nodrošināt defektu novēršanas darbu uzraudzību.

7.3. Veikt Objekta apsekošanu pirms garantijas termiņa beigām.

7.4. Par apsekošanas rezultātiem sagatavot attiecīgu ziņojumu ar priekšlikumiem par tālākiem nepieciešamiem pasākumiem Būves (Objekta) ilgstošas, drošas ekspluatācijas nodrošināšanai.

3.pielikums
PRETENDENTA PIEREDZES SARAKSTS

	Nr.

p.k.
	Pakalpojuma īss apraksts 
	Pasūtītājs (nosaukums, reģistrācijas numurs, adrese un atbildīgā kontaktpersona, norādot kontaktinformāciju)*
	Darbu uzsākšanas un pabeigšanas datums 

	1.
	<…>
	<…>
	<…>/<…>

	2.
	<…>
	<…>
	<…>/<…>

	<…>
	<…>
	<…>
	<…>/<…>


* Pasūtītājam ir tiesības vērsties pie pasūtītāja sniegtās informācijas apstiprinājuma saņemšanai.

4.pielikums

PIESAISTĪTO SPECIĀLISTU SARAKSTS

	Nr.

p.k.
	Speciālists
	Speciālista vārds un uzvārds
	Izglītība
	Darba pieredzes apraksts, laika periods

	1.
	Ūdensapgādes un kanalizācijas sistēmu būvuzraugs
	
	
	

	2.
	Ceļu būvdarbu būvuzraugs
	
	
	

	3.
	Elektroietaišu būvuzraugs
	
	
	

	…
	
	
	
	


Pēc vēlēšanās sarakstu var papildināt, uzrādot arī citu iesaistīto personālu, kas nepieciešams paredzēto pakalpojumu veikšanai
Līguma izpildē iesaistītā <iepirkuma līgumā paredzētais amats> apliecinājums

par gatavību piedalīties pakalpojumu veikšanā

Ar šo es apņemos 

strādāt pie līguma izpildes tādā statusā, kāds man ir paredzēts <Pretendenta nosaukums> piedāvājumā, gadījumā, ja ar šo Pretendentu tiks noslēgts iepirkuma līgums.

Ar šo apliecinu, ka esmu gatavs izpildīt šī iepirkuma nolikuma 7.pielikumā iekļauto iepirkuma līguma projekta prasības norādītajā laikā. 

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā, par kuriem apņemos nekavējoties informēt savu darba devēju un Pasūtītāju. 

	Vārds, Uzvārds
	

	Personas paraksts
	

	Datums
	


5.pielikums
APAKŠUZŅĒMĒJU SARAKSTS

	Apakšuzņēmēja nosaukums
	Veicamā pakalpojuma daļa 

	
	Pakalpojuma daļas nosaukums no Darba uzdevuma
	Līguma cena (EUR bez PVN)

	

	
	

	
	Kopā (%)
	


Pretendenta personu apvienībā ietilpstošā dalībnieka/apakšuzņēmēja apliecinājums par gatavību iesaistīties līguma izpildē
Ar šo (<personu apvienībā ietilpstošā dalībnieka/apakšuzņēmēja nosaukums>) apņemas strādāt pie iepirkuma līguma izpildes kā pretendenta <Pretendenta nosaukums> personu apvienības dalībnieks / vai / apakšuzņēmējs <atstāt vajadzīgo>, gadījumā, ja ar šo pretendentu tiks noslēgts iepirkuma līgums.

Šī apņemšanās nav atsaucama, izņemot, ja iestājas ārkārtas apstākļi, kurus nav iespējams paredzēt iepirkuma laikā, par kuriem (<personu apvienībā ietilpstošā dalībnieka/apakšuzņēmēja nosaukums (<atstāt vajadzīgo>)) apņemas nekavējoties informēt pasūtītāju.

	Personu apvienībā ietilpstošā uzņēmuma/apakšuzņēmēja nosaukums

	
Pilnvarotās personas vārds, uzvārds, amats

	Paraksts

	Datums


6.pielikums

FINANŠU PIEDĀVĀJUMS

<Pretendenta nosaukums> piedāvā veikt būvuzraudzības pakalpojumus saskaņā ar iepirkuma nosacījumiem un darba uzdevumā izvirzītajām prasībām par šādu līgumcenu:
	Pakalpojuma nosaukums
	Daudzums
	Cena EUR 

(bez PVN)

	Būvuzraudzība ūdensvada būvniecībai Silakrogā
	1 kompl.
	

	Būvuzraudzība ūdensvada būvniecībai Ropažos
	1 kompl.
	

	Būvuzraudzība notekūdeņu iekārtu rekonstrukcijai Silakrogā
	1 kompl.
	

	Līguma summa bez PVN, EUR
	

	PVN 21%
	

	Pavisam KOPĀ, EUR
	


* Finanšu piedāvājuma cenā ir iekļauti visi plānotie izdevumi un visi noteiktie nodokļi un nodevas, kas nepieciešamas līguma izpildei pilnā apmērā un labā kvalitātē. 

Datums: 



Amats, vārds, uzvārds: __________________________

7.pielikums
PROJEKTS

IEPIRKUMA LĪGUMS

2024.gada ____________










SIA “VILKME” (turpmāk – Pasūtītājs), tās ________ personā, kurš darbojas uz  Nolikuma pamata, no vienas puses, un____________________________________ (turpmāk- Būvuzraugs) __________personā, kurš rīkojas pamatojoties uz __________________, no otras puses, abas kopā turpmāk - Puses, vai atsevišķi - Puse, izrādot brīvu un nepiespiestu gribu, bez maldības, viltus un spaidiem, 

ņemot vērā, ka Izpildītājs ir atzīts par uzvarētāju Pasūtītāja organizētā iepirkumā “Būvuzraudzības pakalpojumi ūdensvada būvniecībai Silakrogā un Ropažos un notekūdeņu iekārtu rekonstrukcijai Silakrogā” (ID Nr. VILKME 2024/1), turpmāk- iepirkums, noslēdz šo līgumu (turpmāk – Līgums) par turpmāko: 

1. LĪGUMĀ LIETOTIE TERMINI

1.1. Pasūtītājs – SIA “VILKME”.

1.2. Būvuzraugs –  _______________________, reģ. Nr.___________________________.
1.3. Puse/Puses – Pasūtītājs vai Būvuzraugs, vai abi kopā.
1.4. Līgums – šis starp Pusēm noslēgtais līgums.
1.5. Objekts –________.

1.6. Būvprojekts – SIA “_______”, reģ. Nr. _________, izstrādātais un Būvvaldes akceptētais būvprojekts, kas satur nepieciešamo grafisko un teksta dokumenta kopumu, un nosaka Objekta arhitektoniskos risinājumus un inženierrisinājumus, kā arī Būvuzraudzības apjomu un kvalitāti saskaņā ar spēkā esošo normatīvo aktu prasībām.
1.7. Būvuzraudzība – būvuzraudzības darbi Objektā, saskaņā ar Līgumu, Tehnisko specifikāciju (1.pielikums) un citiem līguma pielikumiem, atbilstoši Būvprojektam, spēkā esošajiem būvnormatīviem, un citiem būvniecību un/vai būvuzraudzību regulējošajiem normatīvajiem aktiem.
1.8. Līgumcena – Līgumā norādītā kopējā summa bez PVN, kuru Pasūtītājs samaksās Būvuzraugam par pilnā apjomā un noteiktos termiņos sniegto Būvuzraudzību. Līgumcena ietver visus izdevumus un atlīdzību, kādā Būvuzraugam pienākas sakarā ar pilnīgu un pienācīgu Līgumā noteikto saistību izpildi.

1.9. Būvuzņēmējs – uzņēmējs, ar kuru Pasūtītājs noslēdzis līgumu par būvdarbu veikšanu Objektā. Ar Būvuzņēmēju noslēgtā līguma kopija tiks iesniegta Būvuzraugam pēc Līguma noslēgšanas un pirms Būvuzraudzības uzsākšanas.

1.10. Būvdarbu līgums – līgums, kas noslēgts starp Pasūtītāju un uzņēmēju par būvdarbu veikšanu Objektā.

1.11. Nepārvarama vara (Force Majeure) – notikumi, kurus nav iespējams ne paredzēt, ne novērst un kuri iziet ārpus Pušu kontroles un atbildības: dabas katastrofa, ūdens plūdi, ugunsgrēks, zemestrīce un citas stihiskas nelaimes, kā arī karš un karadarbība, streiki, epidēmijas, karantīnas ierobežojumi, preču pārvadājumu embargo u.c.

2. LĪGUMA PRIEKŠMETS

2.1. Pasūtītājs uzdod un Būvuzraugs apņemas, ar saviem resursiem, atbilstoši Tehniskajai specifikācijai (1.pielikums) un Finanšu piedāvājumam (2.pielikums), veikt būvuzraudzību būvdarbiem Objektā, kas tiek veikti saskaņā ar Būvprojektu. 
2.2. Būvuzraudzība tiek veikta atbilstoši līgumam, kurš noslēgts starp Pasūtītāju un Būvuzņēmēju par Būvprojektā paredzēto būvdarbu veikšanu, tā pielikumiem, Būvprojektu un spēkā esošajiem normatīvajiem aktiem.
3. BŪVUZRAUGA APLIECINĀJUMI

3.1. Būvuzraugs apliecina, ka ir sertificēts atbilstoši Būvdarbu līguma darbu apjomam, ir pienācīgi iepazinies ar veicamo būvdarbu specifiku, tajā skaitā, ar tajos ietvertajiem risinājumiem, būvdarbu apjomu, pielietojamiem materiāliem un prasībām, kā arī būvdarbu veikšanas vietu un tehnisko stāvokli, un, saistībā ar to atsakās izvirzīt jebkādus iebildumus vai pretenzijas. 

3.2. Būvuzraugs apliecina, ka Līguma 4.1.punktā norādītajā Līgumcenā ir iekļauti visi Būvuzrauga ar Būvuzraudzības veikšanu saistītie izdevumi, ņemot vērā Pasūtītāja iesniegto dokumentāciju.

3.3. Būvuzraugs apliecina, ka viņam nav interešu konflikta saistībā ar Līguma izpildi, bet, ja tāds radīsies, tad Būvuzraugs nekavējoties informēs Pasūtītāju. 

3.4. Lai nodrošinātu Būvuzraudzības noteikumu ievērošanu, Būvuzraugs parakstīs saistību rakstu saskaņā ar normatīvo aktu prasībām.

4. LĪGUMCENA UN NORĒĶINU KĀRTĪBA
4.1. Atbilstoši Būvuzrauga Finanšu piedāvājumam (2.pielikums), par kvalitatīvu un pilnīgu Līgumā noteikto Būvuzraudzības sniegšanu, līgumcena ir ________________ EUR (__________________ euro un ___ centi), pievienotās vērtības nodoklis (PVN) ___________ EUR (____________________ euro un ____ centi), kopā ar PVN  ____________ EUR (_________________ euro un ______ centi), turpmāk tekstā – kopējā Līgumcena. 
4.2. Pasūtītājs Līgumcenu samaksā Būvuzraugam šādā kārtībā:

4.2.1. ikmēneša maksājumi tiek samaksāti par iepriekšējā mēnesī veikto Būvuzraudzību. Samaksu aprēķina proporcionāli paveikto būvdarbu apjomam;

4.2.2. galīgo norēķinu Pasūtītājs veic 30 (trīsdesmit) kalendāro dienu laikā pēc Būvuzraudzības nodošanas – pieņemšanas akta parakstīšanas un rēķina saņemšanas dienas, ieturot no izmaksājamās summas visas naudas summas, kas Būvuzraugam būtu maksājamās saskaņā ar Līguma noteikumiem.

4.3. Būvuzraugs iesniedz Pasūtītājam Būvuzraudzības izpildes aktu par kārtējā mēnesī faktiski izpildīto Būvuzraudzības apjomu, Būvuzraudzības darba laika tabulu, atskaites, mēnesī radušos problēmu un risku aprakstu un Būvuzraudzības laikā konstatēto būvniecības defektu fotofiksāciju ar norādēm par šiem defektiem līdz nākamā mēneša 5.(piektajam) datumam.

4.4. Pasūtītājs 5 (piecu) darba dienu laikā izskata saņemto dokumentāciju un 30 (trīsdesmit) kalendāro dienu laikā pēc Būvuzraudzības izpildes akta abpusējas parakstīšanas un Būvuzrauga rēķina saņemšanas dienas, veic tā apmaksu.
4.5. Puses vienojās un piekrīt saņemt attaisnojuma dokumentus (rēķini, pieņemšanas-nodošanas akti u.c.) elektroniski uz e-pasta adresi: ___________.
4.6. Ja Pasūtītājs 5 (piecu) darba dienu laikā no dokumentācijas saņemšanas brīža nav atdevis parakstītu Būvuzraudzības izpildes aktu un nav iesniedzis Būvuzraugam rakstisku pretenziju par Būvuzraudzības kvalitāti, tiek uzskatīts, ka Pasūtītājs ir apstiprinājis Būvuzrauga iesniegto dokumentāciju.

4.7. Ja Pasūtītājs nav apmierināts ar Būvuzraudzības kvalitāti, tad Pasūtītājs sastāda rakstisku pretenziju par Būvuzraudzības kvalitāti, norādot tajā neatbilstības, un neparaksta Būvuzraudzības izpildes aktu līdz konstatēto neatbilstību novēršanai.

4.8. Ja Līgumā noteiktā Būvuzraudzības izpilde tiek pārtraukta no Būvuzrauga neatkarīgu iemeslu dēļ, tad Puses sastāda Būvuzraudzības izpildes aktu par faktiski izpildīto Būvuzraudzību, fiksējot tajā Būvuzrauga izpildīto Būvuzraudzības apjomu proporcionāli uz Līguma izbeigšanas brīdi izpildīto būvdarbu apjomam. 

4.9. Pasūtītājs 30 (trīsdesmit) kalendāro dienu laikā no Būvuzraudzības izpildes akta par faktiski izpildīto Būvuzraudzību parakstīšanas un rēķina saņemšanas dienas samaksā Būvuzraugam par faktiski veikto Būvuzraudzību, ieturot no izmaksājamās summas visas naudas summas, kas Būvuzraugam būtu maksājamās saskaņā ar Līguma noteikumiem.
4.10. Visi maksājumi Līguma ietvaros Būvuzraugam tiek veikti uz Būvuzrauga norādīto bankas kontu.

4.11. Līguma izpratnē Pasūtītājs ir samaksājis Būvuzraugam brīdī, kad Līgumā noteikto summu Pasūtītājs pārskaitījis uz Būvuzrauga kontu.

5. LĪGUMA IZPILDES TERMIŅI

5.1. Līgums stājas spēkā ar tā abpusējas parakstīšanas brīdi un ir spēkā līdz Pušu saistību pilnīgai izpildei.
5.2. Būvuzraugs uzsāk Būvuzraudzību no būvdarbu uzsākšanas pirmās dienas un veic līdz būvdarbu pabeigšanai, t.i., līdz būvdarbu nodošanai ar nodošanas – pieņemšanas aktu un Objekta nodošanu ekspluatācijā. Paredzamais būvdarbu izpildes termiņš līdz _________.
6. BŪVUZRAUGA PIENĀKUMI UN TIESĪBAS
6.1. Būvuzraugs apņemas:

6.1.1. uzsākt Būvuzraudzību tajā dienā, kad Būvuzraugs saņēmis attiecīgo uzdevumu no Pasūtītāja; 

6.1.2. veikt Būvuzraudzību atbilstoši Tehniskajai specifikācijai, Būvprojektam, spēkā esošiem normatīviem aktiem; 
6.1.3. nodrošināt to, lai visā Līguma izpildes laikā Būvuzraugam būtu spēkā esošas licences, sertifikāti un civiltiesiskās apdrošināšanas līgumi atbilstoši normatīvo aktu prasībām;

6.1.4.  uzņemties atbildību, kas Būvuzraugam ir noteikta saskaņā ar normatīvajiem aktiem;

6.1.5. ievērot vispārpieņemto praksi Būvuzraudzības pakalpojumu sniegšanā, kā arī ievērot Pasūtītāja norādījumus, ciktāl tas nav pretrunā ar normatīvajiem aktiem vai Līgumu;

6.1.6. pienācīgi un rūpīgi iepazīties un izpildīt Būvdarbu līgumā noteiktos Būvuzrauga pienākumus un īstenot tajā norādītās tiesības, pārzināt tehniskā projekta dokumentāciju un apliecinājuma karti un citus dokumentus, kas saistīti ar Līguma un Objekta būvdarbu izpildi;

6.1.7. nepieļaut būvdarbu uzsākšanu, ja nav saņemta būvatļauja;
6.1.8. pārbaudīt būvdarbu secības un kvalitātes atbilstību Būvprojektam, kā arī būvniecību, darba drošību un ugunsdrošību regulējošiem normatīvajiem aktiem; 

6.1.9. būvdarbu gaitā pārbaudīt būvniecībā izmantoto konstrukciju, tehnoloģisko un citu iekārtu, būvizstrādājumu un materiālu atbilstības deklarācijas vai sertifikātus un tehniskās pases un atbilstību Būvprojektam, normatīvajiem aktiem un noslēgtajam Būvdarbu līgumam;

6.1.10. nekavējoties rakstiski informēt Pasūtītāju, ja būvdarbi tiek veikti nekvalitatīvi vai ja tiek konstatētas patvaļīgas atkāpes no tehniskā projekta vai noslēgtā Būvdarbu līguma, vai ja netiek ievērotas Latvijas būvnormatīvu vai darba aizsardzības normatīvo aktu prasības. Šādā gadījumā Būvuzraugam, iepriekš saskaņojot ar Pasūtītāju, jāiesniedz Būvuzņēmējam rakstisku pieprasījumu pārtraukt būvdarbus līdz konstatēto trūkumu novēršanai;

6.1.11. piedalīties būvkonstrukciju, segto darbu un citu izpildīto būvdarbu pieņemšanā, par kuriem tiek sastādīti segto darbu akti;

6.1.12. ierasties Objektā ne vēlāk kā 4 (četru) stundu laikā pēc Pasūtītāja rakstiskā vai mutiskā pieprasījuma;

6.1.13. kontrolēt būvdarbu organizācijas procesu, tai skaitā ne retāk kā reizi nedēļā, pārbaudot un ar parakstu apstiprinot būvdarbu vadītāja ierakstus būvdarbu žurnālā; 

6.1.14. piedalīties Pasūtītāja vai Būvuzņēmēja rīkotajās ar būvniecību saistītajās sanāksmēs, vienojoties ar Pasūtītāju par sanāksmju formu, biežumu un sasaukšanas kārtību. Pēc Pasūtītāja pieprasījuma organizēt un vadīt šādas sanāksmes. Būvuzraugs protokolē sanāksmes, saskaņo un paraksta sanāksmju protokolus;

6.1.15. sniegt iespējamo problēmu risinājumus nesaskaņu vai neskaidrību gadījumos starp Pasūtītāju, Būvuzņēmēju un tehniskā projekta autoru;

6.1.16. būvniecības gaitā piedalīties paraugu ņemšanā, kvalitātes mērījumos;

6.1.17. izvērtēt Būvuzņēmēja veikto ikmēneša izpildes atbilstību būvdarbu izpildes kalendārajam grafikam; 

6.1.18. 5 (piecu) darba dienu laikā pārbaudīt un izvērtēt Būvuzņēmēja sagatavotos ikmēneša aktus par būvdarbu izpildi , būvdarbu nodošanas – pieņemšanas aktā minēto apjomu un vērtības atbilstību, tos akceptēt vai sagatavot motivētu atteikumu un iesniegt Pasūtītājam;

6.1.19. analizēt Būvuzņēmēja iesniegtos būvdarbu veikšanas projektus, būvdarbu veikšanas kalendāros grafikus un citus ar būvdarbiem saistītos dokumentus, sekot līdzi autoruzraudzības procesam, piedalīties neparedzēto būvdarbu un tehniskā projekta risinājumu izmaiņu izvērtēšanā, sagatavot par šiem jautājumiem ieteikumus un komentārus, informēt un konsultēt Pasūtītāju; 

6.1.20. nodrošināt detalizētu tehniskā projekta risinājumu analīzi, dot slēdzienu par to atbilstību tehniskajiem noteikumiem un optimālajai Pasūtītāja vajadzību nodrošināšanai, nepieciešamības gadījumā piedāvājot konkrētas korekcijas;

6.1.21. izskatīt Būvuzņēmēja iesniegtos paziņojumus par atšķirībām starp Būvdarbu līguma dokumentos sniegtajiem datiem un reālajiem apstākļiem, būvdarbu dokumentu nepilnībām vai kļūdām, Līguma izpildei nozīmīgu apstākļu izmaiņām un sagatavot lēmumus par turpmāko rīcību izskatīšanai būvsanāksmēs, sniegt Pasūtītājam konkrētus priekšlikumus turpmākai rīcībai; 

6.1.22. kontrolēt būvdarbu izmaksu atbilstību Pasūtītāja apstiprinātajām izmaksu tāmēm;

6.1.23. piedalīties konstatēto būvniecības defektu fiksācijā, veicot konstatēto pārkāpumu fotofiksāciju un parakstot attiecīgi sastādītu defektu aktu;

6.1.24. pieprasīt no Būvuzņēmēja Būvuzraudzības procesā atklāto defektu, pārkāpumu vai atkāpju no tehniskā projekta, saskaņotām tehnisko risinājumu skicēm, būvdarbu tāmēm un spēkā esošajiem būvnormatīviem novēršanu un uzraudzīt atklāto defektu novēršanas izpildi;

6.1.25.  regulāri veikt pārbaudi būvdarbu, pielietojamo izstrādājumu, iekārtu un materiālu kvalitātei, kurai jāatbilst spēkā esošo būvnormatīvu prasībām, citām Būvdarbu līgumā un būvdarbu iepirkuma procedūras tehniskajā specifikācijā, kā arī Tehniskajā projektā definētām prasībām, jāorganizē nepieciešamās kvalitātes pārbaudes sertificētās laboratorijās, jāpieaicina nozares eksperti;

6.1.26. uzraudzīt, lai Būvuzņēmējs ievēro sanāksmēs un līgumā par būvniecību noteiktos būvdarbu izpildes termiņus, termiņu nokavējuma gadījumā nekavējoties rakstiski informēt Pasūtītāju;

6.1.27. uzraudzīt, lai būvdarbu laikā Būvuzņēmējs un tā piesaistītie apakšuzņēmēji, ja tādi būvdarbu laikā tiks piesaistīti, ievērotu tīrību un kārtību, darba dienas beigās būvdarbu vieta tiktu satīrīta un sakārtota, piedalīties konstatēto pārkāpumu fiksācijā, sagatavot un parakstīt aktu par konstatētajiem pārkāpumiem, ko jāiesniedz Pasūtītājam soda piedzīšanai no vainīgās personas; 

6.1.28. 3 (trīs) nedēļas pirms plānotā Objekta nodošanas ekspluatācijā, sagatavot informāciju par Objekta gatavības statusu un sagatavot nepabeigto būvdarbu sarakstu, to izpildes grafiku un veikt tā kontroli līdz pilnīgai būvdarbu pabeigšanai un pieņemšanas –  nodošanas akta parakstīšanai starp būvuzņēmēju un Pasūtītāju;

6.1.29. parakstīt aktu par būvdarbu izpildi un Būvuzņēmēja noslēguma aprēķinu saskaņā ar Būvdarbu līgumu, vai, Būvdarbu līgumā noteiktajā kārtībā, rakstiski iesniegt Būvuzņēmējam motivētu pretenziju, vienlaikus informējot par to Pasūtītāju;

6.1.30. nodrošināt dokumentācijas sagatavošanu, kuru, saskaņā ar spēkā esošajiem normatīvajiem aktiem, Objekta nodošanai ekspluatācijā ir jānodrošina Pasūtītājam; 

6.1.31. piedalīties komisijas par Objekta pieņemšanu ekspluatācijā darbā; 

6.1.32. Līguma izpildes termiņa beigās nodot Pasūtītājam visu ar būvdarbiem saistīto dokumentāciju.

6.1.33. Būvuzraugs būvuzraudzības veikšanai norīko:

6.1.33.1. _______________ būvuzraugu iepirkuma piedāvājumā norādīto sertificēto būvuzraugu: _____________, sert. Nr. ___________, izsniegšanas datums _____________  (tālr., e– pasts);

6.1.33.2. _____________ būvuzraugu iepirkuma piedāvājumā norādīto sertificēto būvuzraugu: _____________, sert. Nr. ___________, izsniegšanas datums_______________ (tālr., e– pasts);

6.1.33.3. _____________ būvuzraugu iepirkuma piedāvājumā norādīto sertificēto būvuzraugu: _____________, sert. Nr. ___________, izsniegšanas datums_______________ (tālr., e– pasts);

6.1.34. Būvuzrauga nomaiņa ir atļauta tikai ar Pasūtītāja rakstisku piekrišanu un nodrošinot līdzvērtīgas kvalifikācijas un ar atbilstošu pieredzi personālu. 

6.1.35. Rakstiski iesniegt Pasūtītājam atskaites par Līguma un būvdarbu izpildi: 

6.1.35.1. līdz katra mēneša 12. (divpadsmitajam) datumam, iesniegt atskaiti par iepriekšējā mēnesī veiktajiem būvdarbiem un būvdarbu gaitu; 

6.1.35.2. pēc būvdarbu pabeigšanas 20 (divdesmit) dienu laikā iesniegt noslēguma atskaiti, norādot Būvuzņēmēja kopā veikto būvdarbu apjomu, Būvprojektu un Būvuzņēmēja paveiktā novērtējumu, kā arī aktu par veikto Būvuzraudzību;  

6.1.36. Garantijas laikā (5 gadi) pēc Objekta nodošanas ekspluatācijā piedalīties defektu un trūkumu konstatēšanā un defektu un trūkumu novēršanas uzraudzībā:

6.1.36.1. ierasties pēc Pasūtītāja uzaicinājuma 3 (trīs) darba dienu laikā (ārkārtas situācijā nekavējoties);

6.1.36.2. konstatējot defektus un trūkumus, sagatavot aktu par konstatētajiem defektiem;

6.1.36.3. uzraudzīt defektu novēršanas būvdarbu izpildi;

6.1.36.4. veikt Objekta apsekošanu pirms garantijas termiņa beigām saskaņā ar būvdarbu garantijas līgumu;

6.1.36.5. par apsekošanas rezultātiem sagatavot attiecīgu ziņojumu ar priekšlikumiem par turpmākiem pasākumiem Objekta ilgstošas un drošas ekspluatācijas nodrošināšanai. 
6.2. Būvuzrauga tiesības:

6.2.1. pieprasīt no Pasūtītāja Līguma izpildei nepieciešamo informāciju, iepazīties ar visiem dokumentiem, kas nepieciešami un saistīti ar Līguma izpildi;

6.2.2. iepazīties ar būvdarbu izpildi un pieprasīt no Būvuzņēmēja skaidrojumus par būvdarbu izpildi un, saskaņojot ar Pasūtītāju, apturēt būvniecības darbu izpildi;

6.2.3. pieprasīt uzbūvēto konstrukciju un segto darbu atsegšanu, ja rodas šaubas par kāda būvdarba izpildes kvalitāti un atbilstību Būvprojektam;

6.2.4. ja konstatētas patvaļīgas atkāpes no Būvdarbu līguma vai netiek ievērotas būvnormatīvos vai darba drošību regulējošos normatīvajos aktos noteiktās prasības, saskaņā ar Būvdarbu līgumu pārtraukt būvdarbus uz laiku, kamēr tiek novērsti konstatētie trūkumi, vai iesniegt attiecīgi Pasūtītājam, būvvaldei, Valsts ugunsdzēsības un glābšanas dienestam vai Valsts darba inspekcijai motivētu rakstisku pieprasījumu apturēt būvdarbus;

6.2.5. izbeigt Līgumu un rakstiski informēt par to būvvaldi, ja Pasūtītājs pieprasa veikt darbības, kas ir pretrunā ar būvniecību reglamentējošiem normatīvajiem aktiem;

6.2.6. veikt citas Līgumā, Būvdarbu līgumā un normatīvajos aktos noteiktās darbības.

7. PASŪTĪTĀJA PIENĀKUMI UN TIESĪBAS
7.1. Pasūtītājs apņemas:

7.1.1. Pasūtītājs apņemas samaksāt Būvuzraugam par Līguma prasībām atbilstoši veiktu Būvuzraudzību Līgumā noteiktajā kartībā;

7.1.2. sniegt Būvuzraugam Pasūtītāja rīcībā esošo Līguma izpildei nepieciešamo informāciju un dokumentāciju.

7.2. Pasūtītāja tiesības: 
7.2.1. prasīt un saņemt no Būvuzrauga Līgumā noteikto saistību izpildi;

7.2.2. saņemt no Būvuzrauga zaudējumu atlīdzību, kas Pasūtītājam radušies Būvuzrauga vainas dēļ;

7.2.3. jebkurā Būvuzraudzības veikšanas posmā veikt Būvuzraudzības darbu izpildes atbilstību visiem Līguma nosacījumiem pārbaudi;
7.2.4. ieturēt līguma izpildes garantijas summu pilnā apmērā:
7.2.4.1. ja Būvuzraugs pirms termiņa vēlas izbeigt Līgumu;

7.2.4.2. ja Būvuzraugs nesniedz Būvuzraudzību saskaņā ar Līguma nosacījumiem vai tos veic nekvalitatīvi un Pasūtītājs par to rakstiski ir brīdinājis izpildītāju vismaz 3 (trīs) reizes.

7.2.4.3. ja Būvuzraugs nepilda līgumsaistības, kā rezultātā Pasūtītājam ir radušies zaudējumi.

7.2.5. gadījumā, ja Objektā samazinās būvdarbu apjoms, Pasūtītājam ir tiesības vienpusējā kārtā proporcionāli samazināt Būvuzraugam veicamo būvuzraudzības apjomu.

8. NEPĀRVARAMA VARA (Force Majeure)

8.1. Puses nav pakļautas zaudējumu atlīdzībai vai Līguma atcēlumam saistību neizpildes gadījumā tieši tādā apjomā, kādā Līguma izpilde ir nokavēta nepārvaramas varas (Force Majeure) gadījumā. Šī punkta noteikumi nav attiecināmi uz gadījumiem, kad nepārvaramas varas (Force Majeure) apstākļi ir radušies jau pēc tam, kad attiecīgā Puse ir nokavējusi saistību izpildi.

8.2. Ja izceļas nepārvaramas varas (Force Majeure) situācija, Būvuzraugs nekavējoties paziņo Pasūtītājam rakstiski par šādiem apstākļiem, to cēloņiem un paredzamo ilgumu. Ja Pasūtītājs rakstiski nav norādījis savādāk, Būvuzraugam ir jāturpina pildīt savas saistības saskaņā ar Līgumu tādā apmērā, kādā to nav ierobežojuši nepārvaramas varas (Force Majeure) apstākļi. Jebkurai no Pusēm ir tiesības vienpusēji pārtraukt Līgumu, ja nepārvaramas varas (Force Majeure) apstākļi nepārtraukti turpinās ilgāk kā  4 (četrus) mēnešus.

8.3. Jebkurai no Pusēm jāveic visas nepieciešamās darbības, lai līdz minimumam samazinātu Līguma izpildes atlikšanu nepārvaramas varas (Force Majeure) apstākļu iestāšanās dēļ. 

8.4. Ja nepārvaramas varas (Force Majeure) apstākļi pastāv ilgāk par 30 dienām, Puses vienojas par Līguma darbības apturēšanu vai pārtraukšanu.

8.5. Ikvienai Pusei nekavējoties jābrīdina jebkurā laikā otra Puse par nepārvaramas varas (Force Majeure) apstākļu iestāšanos, jānorāda uz apstākļiem, kas pierāda nepārvaramas varas (Force Majeure) apstākļu iestāšanos, iespējamo situācijas risinājumu, veiktās darbības, lai samazināt Līguma izpildes atlikšanu nepārvaramas varas (Force Majeure) apstākļu iestāšanās dēļ, nepārvaramas varas (Force Majeure) apstākļu izbeigšanos un Līguma darbības atjaunošanu, pēc iespējas ar kompetento iestāžu dokumentiem jāpierāda apstākļi, kas apliecina faktu par nepārvaramas varas (Force Majeure) apstākļu iestāšanos, kā arī jānorāda kādā veidā un kurā daļā nepārvaramas varas (Force Majeure) apstākļu iestāšanās tieši ietekmē Līguma izpildi, priekšlikumi Līguma izpildei saistībā ar nepārvaramas varas (Force Majeure) apstākļu iestāšanos. 
9. PUŠU ATBILDĪBA

9.1. Puses ir savstarpēji atbildīgas par Līguma saistību nepildīšanu vai nepienācīgu izpildi, kā arī atlīdzina otrai Pusei šajā sakarā radušos zaudējumus. 

9.2. Būvuzraugs maksā Pasūtītājam līgumsodu 0,2% (nulle, komats, divi procenti) apmērā no kopējās Līguma cenas par katru nokavēto dienu, bet ne vairāk kā 10% (desmit procenti) no kopējās Līguma cenas gadījumā, ja Būvuzraugs neievēro Līgumā noteiktus termiņus. Līgumsodu samaksa neatbrīvo Būvuzraugu no Līguma saistību izpildes. 

9.3. Pasūtītājs maksā Būvuzraugam līgumsodu 0,2% (nulle, komats, divi procenti) apmērā no termiņā nesamaksātās summas par katru kavējuma dienu, bet ne vairāk kā 10% (desmit procenti) no kopējās Līguma cenas gadījumā, ja Pasūtītājs neveic maksājumus Līguma noteiktajos termiņos. Līgumsoda samaksa neatbrīvo Pasūtītāju no Līguma saistību izpildes.

10. LĪGUMA TERMIŅI, TĀ GROZĪŠANA UN IZBEIGŠANA

10.1. Līgumu var grozīt, papildināt vai izbeigt, Pusēm par to rakstiski vienojoties vai Līgumā noteiktajā kārtībā. Līguma pielikumi, kā arī visi Līguma ietvaros rakstiski noformētie un Pušu parakstītie grozījumi, papildinājumi un akti ir neatņemamas Līguma sastāvdaļas.

10.2. Pasūtītājs, nosūtot Būvuzraugam rakstisku paziņojumu 10 (desmit) darba dienu iepriekš, ir tiesīgs vienpusēji izbeigt Līgumu, ja:

10.2.1. Būvuzraugs nepilda Līgumā noteiktās saistības un pēc Pasūtītāja aizrādījuma 5 (piecu) darba dienu laikā nav novērsis konstatētos pārkāpumus;
10.2.2. Būvuzraugs pārkāpj Būvuzraudzību reglamentējošo normatīvo aktu prasības un par to administratīvi sodīts;

10.2.3. Būvuzraugs ir atzīts par maksātnespējīgu;

10.2.4. Būvuzrauga saimnieciskā darbību ir apturēta;

10.2.5. Līgumu nav iespējams izpildīt tādēļ, ka Līguma izpildes laikā ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas.

10.3. Būvuzraugs, nosūtot Pasūtītāja rakstisku paziņojumu 10 (desmit) darba dienu iepriekš, ir tiesīgs vienpusēji izbeigt Līgumu, ja Pasūtītājs neievēro Līguma noteiktos maksāšanas termiņus un nokavējums ir sasniedzis vismaz 30 (trīsdesmit) kalendāra dienas.
10.4. Līguma izbeigšana jebkurā gadījumā neatbrīvo Puses no savstarpējām finansiālajām un citām saistībām, kas radušās Līguma darbības laikā un nav tikušas nokārtotas līdz Līguma izbeigšanas brīdim.
11. DATU AIZSARDZĪBAS NOTEIKUMI

11.1. Pusēm ir tiesības apstrādāt no otras Puses saņemtos, ka arī Līguma izpildes ietvaros iegūtos fizisko personu datus tikai ar mērķi nodrošināt Līgumā noteikto saistību izpildi. 
11.2. Katra Puse ir atbildīga par fizisko personu datu apstrādes nodrošināšanu saskaņā ar šo Līgumu un fizisko personu datu apstrādi regulējošiem normatīvajiem aktiem.
11.3. Puses apņemas bez iepriekšējas saskaņošanas nenodot tālāk trešajām personām no otras Puses iegūtos fizisko personu datus, izņemot gadījumus, kad Līgumā ir noteikts citādāk vai tiesību normatīvie akti paredz šādu datu nodošanu. 
11.4. Ja, saskaņā ar normatīvajiem aktiem, Pusei var rasties pienākums nodot tālāk trešajām personām no otras Puses iegūtos fizisko personu datus, tas, pirms šādu datu nodošanas, informē par to otru Pusi, ja vien tiesību normatīvie akti to neaizliedz.  
11.5. Puses apņemas pēc otras Puses pieprasījuma un/vai līgumattiecību izbeigšanas iznīcināt no otras Puses iegūtos fizisko personu datus, ja izbeidzas mērķis un pamats tos apstrādāt šī Līguma izpildes nodrošināšanai, ja vien nepastāv cits tiesiskais pamats šādu datu apstrādei.
12. APDROŠINĀŠANA un garantijas
12.1. Būvuzraugs savā vārdā un uz sava rēķina uzņemas noslēgt un iesniegt Pasūtītājam šādas garantijas un apdrošināšanas līgumus:

12.1.1. Būvuzrauga civiltiesiskās atbildības apdrošināšanas līgums, kas jānoslēdz ievērojot Ministru kabineta 19.08.2014.gada noteikumus Nr.502 „Noteikumi par būvspeciālistu un būvdarbu veicēju civiltiesiskās atbildības obligāto apdrošināšanu”; 
12.1.2. kredītiestādes Līguma izpildes garantiju par garantēto līguma izpildes summu 10% apmērā no Līgumcenas, kā atlīdzības saņēmēju norādot Pasūtītāju. Garantijas laika garantiju Būvuzņēmējs iesniedz Pasūtītājam 5 (piecu) darba dienu laikā pēc Līguma spēkā stāšanās dienas.

12.2. Līguma 12.1.1. apakšpunktā noteiktās garantijas Būvuzraugs uztur spēkā visā būvdarbu veikšanas laikā.

12.3. Līguma 12.1.2.apakšpunktā noteikto garantiju Būvuzraugs uztur spēkā visu Līguma 5.2.apakšpunktā paredzamo būvdarbu izpildes termiņu pieskaitot papildus 3 (trīs) mēnešus.

13. Apakšuzņēmēju un speciālistu maiņa un piesaistīšana
13.1. Apakšuzņēmēju sarakstā (4.pielikums) Būvuzraugs ir norādījis Līguma spēkā stāšanās dienā Līguma izpildē iesaistītos Apakšuzņēmējus (t.sk. Apakšuzņēmēju apakšuzņēmējus). Būvuzraugs apņemas nekavējoties paziņot Pasūtītājam par jebkurām izmaiņām Apakšuzņēmēju sarakstā norādītajā informācijā, kā arī papildināt un iesniegt informāciju par Apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas. 

13.2. Speciālistu sarakstā (3.pielikums) Būvuzraugs ir norādījis Līguma spēkā stāšanās dienā Līguma izpildē iesaistītos speciālistus. Speciālistu sarakstā norādīto speciālistu nomaiņa pieļaujama tikai  Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai. 

13.3. Būvuzraugs nav tiesīgs bez saskaņošanas ar Pasūtītāju veikt Speciālistu sarakstā norādīto speciālistu un Apakšuzņēmēju sarakstā norādīto Apakšuzņēmēju nomaiņu un/vai iesaistīt papildu Apakšuzņēmējus Līguma izpildē. Pēc Pasūtītāja ieskatiem, Pasūtītājs ir tiesīgs, pirms lēmuma pieņemšanas par Speciālistu sarakstā norādīto speciālistu un/vai Apakšuzņēmēju sarakstā norādīto Apakšuzņēmēju nomaiņu, prasīt nomaināmo speciālistu un/vai Apakšuzņēmēja viedokli par nomaiņas iemesliem.

13.4. Būvuzraugam ir pienākums saskaņot ar Pasūtītāju papildu speciālistu un/vai Apakšuzņēmēju piesaisti Līguma izpildē.

13.5. Pasūtītājs nepiekrīt Speciālistu sarakstā norādīto speciālistu nomaiņai Līgumā norādītajos gadījumos un gadījumos, kad piedāvātā Speciālistu sarakstā norādītā speciālista nomaiņai piedāvātais speciālists neatbilst iepirkuma procedūras dokumentos Būvuzrauga piesaistītajiem speciālistiem izvirzītajām prasībām vai tam nav vismaz tādas pašas kvalifikācijas un pieredzes kā speciālistiem, kas tika vērtēti, nosakot zemākās cenas piedāvājumu.

13.6. Pasūtītājs nepiekrīt Apakšuzņēmēju sarakstā norādīto Apakšuzņēmēju nomaiņai, ja pastāv kāds no šādiem nosacījumiem:

13.6.1. piedāvātais Apakšuzņēmējs neatbilst iepirkuma procedūras dokumentos Apakšuzņēmējiem izvirzītajām prasībām;

13.6.2. tiek nomainīts Apakšuzņēmējs, uz kura iespējām Būvuzraugs balstījies, lai apliecinātu savas kvalifikācijas atbilstību iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tādas pašas kvalifikācijas, uz kādu Būvuzraugs atsaucies, apliecinot savu atbilstību iepirkuma procedūrā noteiktajām prasībām, vai tas atbilst Publisko iepirkumu likuma 42. panta pirmajā vai otrajā daļā minētajiem pretendentu izslēgšanas gadījumiem;

13.6.3. piedāvātais Apakšuzņēmējs, kura veicamo darbu vai sniedzamo pakalpojumu vērtība ir vismaz 10 % procenti no kopējās Līguma vērtības, atbilst Publisko iepirkumu likuma 42. panta pirmajā daļā minētajiem pretendentu izslēgšanas gadījumiem;

13.6.4. Apakšuzņēmēja maiņas rezultātā tiktu izdarīti tādi grozījumi Būvuzrauga piedāvājumā, kuri, ja sākotnēji būtu tajā iekļauti, ietekmētu piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

13.7. Pasūtītājs nepiekrīt jauna Apakšuzņēmēja piesaistei gadījumā, kad šādas izmaiņas, ja tās tiktu veiktas sākotnējā piedāvājumā, būtu ietekmējušas piedāvājuma izvēli atbilstoši iepirkuma procedūras dokumentos noteiktajiem piedāvājuma izvērtēšanas kritērijiem.

13.8. Pārbaudot jaunā Apakšuzņēmēja atbilstību, Pasūtītājs piemēro Publisko iepirkumu likuma 42. panta noteikumus.

13.9. Pasūtītājs pieņem lēmumu atļaut vai atteikt Speciālistu sarakstā norādīto speciālistu un/vai Apakšuzņēmēju sarakstā norādīto Apakšuzņēmēju nomaiņai vai jaunu Apakšuzņēmēju un/vai speciālistu iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar  Līguma un Publisko iepirkumu likuma noteikumiem. Par pieņemto lēmumu Pasūtītājs rakstiski paziņo Būvuzraugam.

14. CITI NOTEIKUMI

14.1. Strīdus, kas rodas starp Pusēm Līguma izpildes laikā, Puses risina savstarpēju pārrunu ceļā, savukārt, ja strīdu nav iespējams atrisināt savstarpēju pārrunu ceļā, strīdus izšķir Latvijas Republikas tiesā normatīvajos aktos noteiktajā kārtībā. 

14.2. Būvuzraugam ir pienākums ievērot konfidencialitāti attiecībā uz Pasūtītāja vai Būvuzņēmēja iesniegto informāciju un dokumentāciju. Būvuzraugs šo informāciju un dokumentāciju ir tiesīgs izmantot tikai Līgumā noteiktās Būvuzraudzības veikšanai. Būvuzraugs apņemas šo informāciju un dokumentāciju neizpaust trešajām personām, kuras nav saistītas ar Objekta būvdarbu veikšanu vai uzraudzību.

14.3. Līguma izpildi no Būvuzrauga puses apliecina Pušu parakstīts Būvuzraudzības pieņemšanas–nodošanas akts. Būvuzraugs iesniedz Pasūtītājam parakstīšanai no savas puses parakstītu Būvuzraudzības pieņemšanas – nodošanas aktu pēc pilnīgas, visu Līgumā noteikto saistību izpildes. Pasūtītājs 5 (piecu) darba dienu laikā pēc Būvuzraudzības pieņemšanas–nodošanas akta saņemšanas paraksta to vai arī rakstiski iesniedz Būvuzraugam motivētu atteikumu pieņemt darbus. 

14.4. Pie izpildīto darbu vai to daļas pieņemšanas Pasūtītājs ir tiesīgs, pēc saviem ieskaitiem, veikt izpildīto saistību pārbaudi, lai pārliecinātos par atbilstību Līgumam, ja nepieciešams, pieaicinot ekspertus vai citus speciālistus. Pasūtītājs ir tiesīgs nepieņemt izpildītos darbus, ja konstatē, ka tie ir izpildīti nekvalitatīvi vai nepilnīgi, ja tie neatbilst Līgumam vai, ja iztrūkst kāds no nepieciešamajiem dokumentiem. Šādā gadījumā Pasūtītājs Līguma 12.3.punktā noteiktajā kārtībā paziņo Būvuzraugam par atteikumu pieņemt darbus.

14.5. Puses 3 (trīs) darba dienu laikā rakstveidā informē viena otru par tās kontaktinformācijas vai rekvizītu maiņu.

14.6. Ne vienai no Pusēm nav tiesību bez otras Puses rakstiskās piekrišanas nodot Līgumā noteiktas tiesības un pienākumus trešajām personām.

14.7. Ja kāds Līguma noteikums zaudē juridisko spēku, tad tas neietekmē citus Līguma noteikumus.

14.8. Atbildīgā persona no Pasūtītāja puses, kuras pienākums ir kontrolēt Līguma izpildes gaitu, pēc otras Puses pieprasījuma sniegt informāciju saistībā ar Līgumu un pilnvarots parakstīt Līguma paredzētos pieņemšanas – nodošanas aktus vai citus, ar Līgumā izpildi saistītos dokumentus no Pasūtītāju puses ir ___________________.

14.9. Atbildīgā persona no Būvuzrauga puses, kas ir pilnvarota parakstīt Līgumā paredzētos pieņemšanas – nodošanas aktus vai citus ar Līguma izpildi saistītos dokumentus ir __________________, tālr.______________, fakss: ____________, e–pasts: _________________.

14.10. Līguma pielikumi:

14.10.1. 1.pielikums – „Tehniskā specifikācija” uz ____ (______) lap__;

14.10.2. 2.pielikums – „Finanšu piedāvājums” uz ___ (____) lap__;

14.10.3. 3.pielikums – “Speciālistu saraksts” uz ____(_____) lap___;

14.10.4. 4.pielikums – “Apakšuzņēmēju saraksts” uz _____(______) lap___.

14.11.  Līgums ir sagatavots un parakstīts uz _______ (_________) lapām 2 (divos) oriģināleksemplāros ar vienādu juridisko spēku – pa vienam eksemplāram katrai Pusei.

15. PUŠU REKVIZĪTI 

	PASŪTĪTĀJS

________________________

Reģistrācijas Nr.___________

Adrese: ___________________


Bankas rekvizīti: 

________________________

Kods: ___________________
Konts:  __________________

______________________________   

                
	BŪVUZRAUGS

________________________

Reģistrācijas Nr.___________

Adrese: ___________________


Bankas rekvizīti: 

________________________

Kods: ___________________
Konts:  __________________

_______________________________     

                   


� Attiecas uz personu apvienības dalībniekiem un apakšuzņēmējiem - juridiskām personām

